Main ContentPlaceholder

Kotimaa

Oululainen Venla Karppinen, 19, sai himoitun paikan maineikkaasta Oxfordin yliopistosta – Suomeen paluu ei enää innosta

Suomalaiset opiskelevat yhä enemmän ulkomaisissa tutkinto-ohjelmissa. Ulkomailla opiskelleet jäävät usein töihin Suomen ulkopuolelle. Nyt he siirtyvät myös suomalaisten suuryritysten johtajiksi.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Venla Karppinen, 19, viettää opiskelijaelämää Oxfordissa. Viime lauantaina hän istui pubissa kavereidensa kanssa.­

Oxfordissa opiskelevan Venla Karppisen, 19, päivät eroavat Suomessa opiskelevien arjesta huomattavasti. Kuuluisa yliopisto Britanniassa on puitteiltaan jotain, mitä ei voi verrata suomalaisiin yliopistoihin. Karppisen opinahjo on Mertonin college, yksi Oxfordin yli­opiston yksiköistä. Itse yliopisto on yli 750 vuotta vanha. Maisemat ovat kuin Harry Potter -tarinoiden Tylypahkasta.